钦定古今图书集成/明伦汇编/氏族典/第514卷 > 《凌迪知万姓统谱》 > 毕懋康
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕懋康

按《歙县志》：“懋康，字孟侯，号东郊。弱冠即工古文词。登
万历进士，授中书舍人，广西道监察御史，巡长芦，尽
釐鹾弊。巡按陕西，岁旱，发仓廪，全活十二万馀人。明
年，阅视延绥固原镇、保宁堡，诸战皆捷，前后斩获七
百馀级。既而复巡按山东。山东旱，视救秦饥法加详，
所赈活饥民二百四十九万二千七百五十有奇。旋”
以京兆丞转郧阳巡抚。会巨珰怀宿怒，编其名“党人”
中。家居数年，起南京通政，升兵部右侍郎。后起南京
总督，触阉人，遂告归。著《西清集》二十卷，《疏草》二十卷，
《管涔集》五卷。